
27 – 29 มกราคม 2570 
ณ อาคาร 99 ปี พระอุบาลีคุณูปมาจารย์ (ปวง ธมฺมปญฺโญ)  มหาวิทยาลัยพะเยา
1. หลักการและเหตุผล
กระทรวงการอุดมศึกษา วิทยาศาสตร์ วิจัยและนวัตกรรม (อว.) มีบทบาทสำคัญในการขับเคลื่อนการพัฒนาประเทศด้วยองค์ความรู้ วิทยาศาสตร์ วิจัยและนวัตกรรม โดยส่งเสริมให้สถาบันอุดมศึกษานำศักยภาพด้านการศึกษา 
การวิจัย เทคโนโลยี นวัตกรรม และการพัฒนากำลังคน ไปตอบสนองต่อปัญหาและความต้องการของประเทศและพื้นที่ 
ทั้งด้านเศรษฐกิจ สังคม และสิ่งแวดล้อม ตลอดจนสร้างความร่วมมือกับภาคีเครือข่ายทุกภาคส่วน เพื่อสนับสนุนการพัฒนาที่ยั่งยืน ตามเป้าหมายการพัฒนาที่ยั่งยืน (Sustainable Development Goals: SDGs) ขององค์การสหประชาชาติ (United Nations: UN)
ท่ามกลางบริบทของเศรษฐกิจโลกที่ขับเคลื่อนด้วยความรู้ เทคโนโลยี นวัตกรรม และความคิดสร้างสรรค์ “เศรษฐกิจสร้างสรรค์ (Creative Economy)” ได้กลายเป็นกลไกสำคัญในการสร้างมูลค่าเพิ่มทางเศรษฐกิจและสังคม โดยเป็นการผสานความคิดสร้างสรรค์ องค์ความรู้ ทักษะ เทคโนโลยี ศิลปวัฒนธรรม ภูมิปัญญาท้องถิ่น และทรัพย์สินทางปัญญา มาพัฒนาเป็นสินค้า บริการ ประสบการณ์ และรูปแบบธุรกิจที่มีคุณค่าและสามารถแข่งขันได้ ทั้งในระดับท้องถิ่น ระดับประเทศ และระดับสากล การพัฒนาเศรษฐกิจสร้างสรรค์จึงไม่ได้มุ่งเน้นเพียงการสร้างรายได้ หากแต่ยังเป็นกลไกในการสร้างงาน พัฒนาผู้ประกอบการ ส่งเสริมอัตลักษณ์ของพื้นที่ และสร้างความเข้มแข็งให้แก่ชุมชนและสังคม
มหาวิทยาลัยพะเยาในฐานะสถาบันอุดมศึกษาที่มุ่งสร้างองค์ความรู้ วิจัยและนวัตกรรม เพื่อขับเคลื่อนการพัฒนาพื้นที่ จึงจัด การประชุมวิชาการระดับชาติพะเยาวิจัย ครั้งที่ 16 ภายใต้หัวข้อ “บทบาทของมหาวิทยาลัยในการสร้างและพัฒนาเศรษฐกิจสร้างสรรค์ (University role for building up Creative Economy)” เพื่อเป็นเวทีสำหรับการนำเสนอผลงานวิจัย แลกเปลี่ยนองค์ความรู้ ประสบการณ์ และแนวปฏิบัติที่ดีในการขับเคลื่อนการพัฒนาพื้นที่ ผ่านการเสวนา การนำเสนอผลงานทางวิชาการ และการสร้างเครือข่ายความร่วมมือระหว่างนักวิชาการ นักวิจัย ผู้บริหารสถาบันอุดมศึกษา หน่วยงานภาครัฐ ภาคเอกชน และภาคประชาชน อันจะนำไปสู่การต่อยอดองค์ความรู้ งานวิจัยและนวัตกรรม สู่การสร้างคุณค่าและมูลค่าเพิ่มแก่พื้นที่ สังคมและประเทศอย่างยั่งยืน
2. วัตถุประสงค์
1) เพื่อเป็นเวทีทางวิชาการสำหรับการเผยแพร่ผลงานวิจัยสู่สังคมในระดับชาติ และนานาชาติ ของอาจารย์ นักวิจัย นิสิต นักศึกษาในระดับอุดมศึกษาภายในและภายนอกมหาวิทยาลัย รวมไปถึงหน่วยงานภาครัฐ เอกชน ภาคประชาสังคม 
2) เพื่อเปิดโอกาสให้อาจารย์ นักวิจัย นิสิต นักศึกษาในระดับอุดมศึกษาทั้งภายในและภายนอกมหาวิทยาลัย รวมไปถึงหน่วยงานภาครัฐ เอกชน และภาคประชาสังคม ได้ร่วมแลกเปลี่ยนองค์ความรู้ ประสบการณ์ ผลงานวิจัย และแนวคิดใหม่ที่ทันต่อการเปลี่ยนแปลง รวมถึงเรียนรู้จากผู้ทรงคุณวุฒิและผู้เชี่ยวชาญในสาขาต่าง ๆ
3) เพื่อส่งเสริมและพัฒนาเครือข่ายความร่วมมือด้านการวิจัยและนวัตกรรมระหว่างสถาบันอุดมศึกษา หน่วยงานภาครัฐ ภาคเอกชน และภาคประชาสังคม เพื่อนำองค์ความรู้ ผลงานวิจัย และนวัตกรรม ภายใต้แนวคิด “Creative Economy” ไปต่อยอดและประยุกต์ใช้ในการพัฒนาพื้นที่ ชุมชน และประเทศให้เกิดคุณค่าและมูลค่าเพิ่มอย่างยั่งยืน



3. ระยะเวลา
	วันที่ 27 – 29  มกราคม 2570
4. สถานที่จัดประชุมวิชาการ
	จัดประชุมในรูปแบบ Hybrid 
 	Onsite: ณ อาคาร 99 ปี พระอุบาลีคุณูปมาจารย์ (ปวง ธมฺมปญฺโญ) มหาวิทยาลัยพะเยา
	Online: ผ่านระบบ Zoom conference
5. กลุ่มเป้าหมาย
คณาจารย์ นักวิจัย บุคลากร นิสิต นักศึกษาระดับอุดมศึกษา บุคลากรภาครัฐ เอกชน ภาคประชาสังคม และประชาชนผู้สนใจทั่วไป
6. งบประมาณ
	1) กองทุนเพื่อการศึกษา (เงินรายได้มหาวิทยาลัย)
	2) กองทุนเงินนอกงบประมาณ (เงินรายได้จากการลงทะเบียน และรายได้จากเงินบริจาคสนับสนุนโครงการ ฯ)
7. ผลที่คาดว่าจะได้รับ
1) เกิดเวทีทางวิชาการสำหรับการเสวนาแลกเปลี่ยนองค์ความรู้ และเผยแพร่ผลงานวิจัยสู่สังคมในระดับชาติและนานาชาติของอาจารย์ นักวิจัย นิสิต นักศึกษาในระดับอุดมศึกษาภายในและภายนอกมหาวิทยาลัย รวมไปถึงหน่วยงานภาครัฐ เอกชน ภาคประชาสังคม 
2) อาจารย์ นักวิจัย นิสิต นักศึกษาในระดับอุดมศึกษาทั้งภายในและภายนอกมหาวิทยาลัย รวมไปถึงหน่วยงานภาครัฐ เอกชน และภาคประชาสังคม เกิดการแลกเปลี่ยนเรียนรู้ผลงานทางด้านวิชาการที่ทันสมัยและสามารถนำไปประยุกต์ใช้ในงานของตนเองหรือแก้ปัญหาและพัฒนาท้องถิ่นชุมชนได้
3) เกิดการสร้างและขยายเครือข่ายความร่วมมือด้านการวิจัยและนวัตกรรมระหว่างสถาบันอุดมศึกษา หน่วยงานภาครัฐ ภาคเอกชน และภาคประชาสังคม อันนำไปสู่การพัฒนาความร่วมมือทางวิชาการและการวิจัยในอนาคต
8. กิจกรรมภายในงาน
1) การนำเสนอผลงานวิจัยภาคบรรยาย (Oral Presentation) และภาคโปสเตอร์ (Poster Presentation) 
ในรูปแบบ Hybrid
1.1) กลุ่มการวิจัยด้านวิทยาศาสตร์สุขภาพ (Health Sciences)
1.2) กลุ่มการวิจัยด้านวิทยาศาสตร์และเทคโนโลยี (Science and Technology)
1.3) กลุ่มการวิจัยด้านมนุษยศาสตร์และสังคมศาสตร์ (Humanities and Social Sciences)
1.4) กลุ่มการวิจัยด้านการพัฒนางานประจำสู่งานวิจัย (Routine to Research)
1.5) กลุ่มการนำเสนอผลงานวิจัยสำหรับนักศึกษา (Student Session) 
2) ภาคการประชุมสัมมนา
3) ภาคนิทรรศการ 
		3.1) นิทรรศการภายใต้หัวข้อ “University role for building up Creative Economy”
		3.2) นิทรรศการผลการดำเนินงานโครงการบูรณาการ การพลิกโฉม มหาวิทยาลัยกลุ่ม 3 เพื่อการพัฒนาพื้นที่ 1 คณะ 1SDG by App Tech Approach ประจำปีงบประมาณ 2569 มหาวิทยาลัยพะเยา
		3.3) นิทรรศการผลงานโครงการพัฒนา Learning Space สู่การเป็น Research and Learning Hub
		3.4) นิทรรศการผลงานวิจัยของหน่วยงานต่าง ๆ ทั้งภายในและภายนอกมหาวิทยาลัย


4) กิจกรรมมอบรางวัล
	4.1) การนำเสนอผลงานวิจัยดีเด่นภาคบรรยาย (Oral Presentation) และภาคโปสเตอร์ (Poster Presentation)
	4.2) รางวัลผลการดำเนินงานโครงการบูรณาการ การพลิกโฉม มหาวิทยาลัยกลุ่ม 3 เพื่อการพัฒนาพื้นที่ 1 คณะ 1SDG by App Tech Approach ประจำปีงบประมาณ 2569 มหาวิทยาลัยพะเยา
4.3) รางวัลการประกวดผลงานโครงการพัฒนา Learning Space สู่การเป็น Research and Learning Hub
4.3) รางวัลนักวิจัยที่มีผลงานตีพิมพ์สูงสุดของมหาวิทยาลัยพะเยา
9. ลักษณะผลงานและการแบ่งกลุ่มงานที่นำเสนอ
	การนำเสนอผลงานวิจัยมี 2 ลักษณะ ดังนี้
1) การนำเสนอผลงานวิจัยในรูปแบบภาคบรรยาย (Oral Presentation) 
1.1) จัดทำบทความในรูปแบบฉบับเต็ม (Full paper)
1.2) ใช้เวลาการนำเสนอ เรื่องละไม่เกิน 15 นาที (รวมซักถาม 5 นาที) 
2) การนำเสนอผลงานวิจัยในรูปแบบภาคโปสเตอร์ (Poster Presentation) 
2.1) จัดทำบทความในรูปแบบฉบับเต็ม (Full paper)
2.2) จัดทำโปสเตอร์ตามรูปแบบที่กำหนด ขนาด 80 ซม. X 120 ซม. ติดตั้งในพื้นที่ที่ทางผู้จัดงานได้จัดเตรียมไว้ให้ (กรณี Onsite)
2.3) ใช้เวลาการนำเสนอ เรื่องละไม่เกิน 15 นาที (รวมซักถาม 5 นาที) 
โดยผลงานวิจัยดังกล่าวจะต้อง
1) เป็นผลงานที่ยังไม่เคยเผยแพร่มาก่อน
2) มีหัวข้อเกี่ยวข้องกับสาขาวิชาต่าง ๆ ดังนี้
· กลุ่มการวิจัยด้านวิทยาศาสตร์สุขภาพ (Health Sciences)
· กลุ่มการวิจัยด้านวิทยาศาสตร์และเทคโนโลยี (Science and Technology)
· กลุ่มการวิจัยด้านมนุษยศาสตร์และสังคมศาสตร์ (Humanities and Social Sciences)
· กลุ่มการวิจัยด้านการพัฒนางานประจำสู่งานวิจัย (Routine to Research)
· กลุ่มการนำเสนอผลงานวิจัยสำหรับนักศึกษา (Student Session)

10. รูปแบบการตีพิมพ์เผยแพร่
เผยแพร่ในหนังสือรายงานสืบเนื่องจากการประชุมวิชาการระดับชาติ (Proceedings) เผยแพร่ทางออนไลน์ภายหลังจากวันนำเสนอไม่เกิน 1 เดือน
11. การพิจารณาผลงาน
	นำเสนอผลงานและตีพิมพ์ในหนังสือรายงานสืบเนื่องจากการประชุมวิชาการระดับชาติ (Proceedings)
	1.1) คณะกรรมการพิจารณาการเลือกกลุ่มการนำเสนอของผู้นำเสนอ และประเภทของการนำเสนอในเบื้องต้น
	1.2) พิจารณาผลงานโดยผู้ทรงคุณวุฒิในสาขาวิชานั้น ๆ (Peer review) โดยเป็นผู้ทรงคุณวุฒิจากภายนอกและภายในสถาบัน อย่างน้อย 2 ท่าน และประเมินตามเกณฑ์การประเมินที่กำหนด
	1.3) คณะกรรมการผู้ทรงคุณวุฒิหรือกองบรรณาธิการในสาขาวิชานั้น ๆ มาจากหลากหลายสถาบัน ประกอบด้วย สถาบันเจ้าภาพไม่เกินร้อยละ 75 หรือสถาบันอื่น ๆ อย่างน้อยร้อยละ 25
	1.4) รวบรวมเป็นหนังสือรายงานสืบเนื่องจากการประชุมวิชาการระดับชาติ (Proceedings)
	1.5) พิจารณามอบเกียรติบัตรให้แก่ผู้นำเสนอผลงานที่มีผลงานในระดับดีเด่น โดยกรรมการผู้ทรงคุณวุฒิทั้ง ภายนอกและภายในร่วมประเมินผลงานที่นำเสนอทั้งภาคบรรยาย (Oral Presentation) และภาคโปสเตอร์ (Poster Presentation).
12. การเตรียมบทความฉบับเต็ม (Full Paper) 
1) การส่งต้นฉบับ ผู้นำเสนอผลงานจะต้องส่งต้นฉบับแบบพิมพ์ ในรูปแบบของอิเล็กทรอนิกส์ไฟล์นามสกุล 
“.doc” (MS Word) ในระบบการลงทะเบียน www.prc.up.ac.th กรณีมีการแก้ไขผลงาน ให้ติดต่อเจ้าหน้าที่ประสานงานเพื่อปลดล็อคระบบเพื่อเข้าไปดำเนินการแก้ไข หรือส่งข้อมูลมาที่ E-mail: prconference@up.ac.th
2) ผู้นำเสนอผลงาน สามารถดูรายละเอียดรูปแบบการจัดทำบทความฉบับเต็ม (Full Paper) ได้ที่ www.prc.up.ac.th 

[bookmark: _Hlk140050347]13. กำหนดการกิจกรรม
	[bookmark: _Hlk140050325]ที่
	กิจกรรม
	ระยะเวลา

	1
	ประชาสัมพันธ์การจัดงาน
	กันยายน 2569

	2
	ลงทะเบียนและเปิดรับผลงานเพื่อนำเสนอภาคบรรยายและโปสเตอร์
	กันยายน 2569 – 23 พฤศจิกายน 2569

	3
	ประกาศผลการพิจารณา
	ตั้งแต่ 25 พฤศจิกายน 2569 เป็นต้นไป

	4
	ผู้นำเสนอยืนยันการนำเสนอ
	ไม่เกิน 28 พฤศจิกายน 2569

	5
	ปิดรับผลงานวิจัยฉบับแก้ไข
	16 ธันวาคม 2569

	6
	นำเสนอผลงานวิจัย/ เข้าร่วมงาน
	27 - 29 มกราคม 2570

	7
	การตีพิมพ์เผยแพร่ในรูปแบบ Proceedings
	กุมภาพันธ์ 2570


[bookmark: _Hlk140050359]14. อัตราค่าลงทะเบียน
	รายการ
	ผู้ลงทะเบียนนำเสนอผลงาน
	ผู้ลงทะเบียนร่วมงานทั่วไป (กรณี Onsite)

	ชำระค่าลงทะเบียนล่วงหน้า (Early Bird) ภายในวันที่ 
15 ธันวาคม 2569
	2,500
	1,000

	ชำระค่าลงทะเบียนปกติหลังวันที่ 15 ธันวาคม 2569
	3,000
	1,500



หมายเหตุ :  1. ผู้นำเสนอผลงานและผู้ลงทะเบียนร่วมงานทั่วไป (กรณี Onsite) จะต้องชำระค่าลงทะเบียนให้เสร็จสิ้น ภายในวันที่ 
     30 ธันวาคม 2569
 2. คณะกรรมการฯ ขอสงวนสิทธิ์ไม่จ่ายเงินค่าลงทะเบียนคืน ไม่ว่ากรณีใด ๆ 
 3. อัตราค่าลงทะเบียนนี้รวมค่าพิจารณาคุณภาพบทความ ค่าวิพากษ์ผลงาน รวมถึงค่าอาหาร อาหารว่างและเครื่องดื่ม เอกสารการประชุม ค่าของสมนาคุณ และอื่น ๆ

15. วิธีชำระค่าลงทะเบียน  
[image: ]ชำระเงินค่าลงทะเบียนผ่านระบบลงทะเบียนพะเยาวิจัย ได้ที่ Phayao Research Conference (up.ac.th) ตาม QR-Code ด้านล่างนี้





16. ติดต่อสอบถามรายละเอียดเพิ่มเติมที่ 
กองบริหารงานวิจัย มหาวิทยาลัยพะเยา 
อาคารสำนักงานอธิการบดี ชั้น 2 เลขที่ 19 หมู่ 2 ต.แม่กา อ.เมือง จ.พะเยา 
โทร 0 5446 6666 ต่อ 1048 โทรศัพท์มือถือ 08 2629 1970
โทรสาร 0 5446 6714 E-mail: prconference@up.ac.th Website: www.prc.up.ac.th
ฝ่ายประสานงานบทความ :  นางมนีกานต์ วังแสง และ นางสาวรัชฏาภรณ์ แก้วสืบ
ฝ่ายประสานงานด้านอื่น ๆ  :  นายจักรพงค์ มาลีพัตร และนางสาวสิริทัชญา พามณี
	พะเยาวิจัย ครั้งที่ 16
	2

